Държавен вестник, бр. 70, 2006 г., стр. 47

Б Р О Й  70
Д Ъ Р Ж А В Е Н   В Е С Т Н И К
С Т Р .  47
Член 2
Рамка
1. Република България се присъединява към
Съвместното действие, чрез което Съветът на
Европейския съюз решава да проведе опера-
цията за управление на кризи, и към всяко Съв-
местно действие или решение, чрез което Съ-
ветът на Европейския съюз решава да разши-
ри операцията на ЕС за управление на кризи
съгласно разпоредбите на това споразумение
и всички необходими договорености за него-
вото изпълнение.
2. Приносът на Република България към
операция на ЕС за управление на кризи не на-
рушава самостоятелността на Европейския съюз
при вземането на решения.
Член 3
Статут на персонала и силите
1. Статутът на персонала, изпратен от Ре-
публика България за участие в гражданска опе-
рация на ЕС за управление на кризи, и/или си-
лите, включени от Република България във во-
енна операция на ЕС за управление на кризи, се
определя от споразумението за статута на си-
лите/мисията между Европейския съюз и дър-
жавата/държавите, в която/които се провежда
операцията.
2. Статутът на персонала, изпратен в щаба
или командването, разположени извън дър-
жавата/държавите, в която/които се провеж-
да операцията на ЕС за управление на кризи,
се определя от договореностите между съот-
ветния щаб или командването и Република
България.
3. Без да се нарушава споразумението за ста-
тута на силите/мисията по алинея 1 от този член,
Република България има юрисдикция над сво-
ите сили и персонал, участващи в операция на
ЕС за управление на кризи.
4. Република България отговаря за посре-
щането на всички искове, свързани с участи-
ето в операция на ЕС за управление на кризи,
от или относно нейния персонал. Република
България е отговорна за налагането на вся-
какви мерки, в частност правни или дисцип-
линарни, на нейния персонал. 
5. Република България се ангажира при под-
писването на това споразумение да направи де-
кларация за отказ от искове срещу която и да е
държава, участваща в операция на ЕС по управ-
ление на кризи, в която и Република България
участва. Проект на такава декларация е прило-
жен към споразумението.
6. Европейският съюз се ангажира при под-
писването на това споразумение да осигури
приемането на декларация от своите страни
членки за отказ от искове срещу Република
България, за всяко нейно бъдещо участие в
операция на ЕС по управление на кризи. Про-
ект на такава декларация е приложен към спо-
разумението.
Член 4
Класифицирана информация
1. Република България предприема необхо-
димите мерки, за да гарантира защита на кла-
сифицираната информация на ЕС в съответст-
вие с разпоредбите на Съвета на Европейския
съюз и в съответствие с по-нататъшните указа-
ния от компетентните органи, включително
оперативния командир на ЕС по отношение на
военна операция на ЕС за управление на кризи
или ръководителя на мисията на ЕС по отно-
шение на гражданска операция на ЕС за управ-
ление на кризи.
2. Когато ЕС и Република България са склю-
чили споразумение относно процедурите за
сигурност при обмена на класифицирана инфор-
мация, разпоредбите на посоченото споразуме-
ние се прилагат във връзка с операцията на ЕС
за управление на кризи.
Р а з д е л  I I
РАЗПОРЕДБИ ОТНОСНО УЧАСТИЕТО В
ГРАЖДАНСКИ ОПЕРАЦИИ ЗА УПРАВЛЕ-
НИЕ НА КРИЗИ
Член 5
Персонал, изпратен за участие в гражданска
операция на ЕС за управление на кризи
1. Република България гарантира, че изпра-
теният от нея персонал за участие в гражданска
операция на ЕС за управление на кризи изпъл-
нява своята мисия в съответствие със:
—съвместното действие и последващите
изменения и допълнения по член 2, алинея 1 от
това споразумение;
—плана на операцията;
—мерките за изпълнение.
2. Република България своевременно уведо-
мява ръководителя на мисията за гражданска-
та операция на ЕС за управление на кризи и
Генералния секретариат на Съвета на Европей-
ския съюз за всички промени в нейния принос
към гражданската операция на ЕС за управле-
ние на кризи.
3. Изпратеният персонал в гражданската
операция на ЕС за управление на кризи подле-
жи на медицински преглед, ваксинация и изда-
ване на медицинско удостоверение за годност,
издадено от компетентен орган на Република
България. Изпратеният персонал в граждан-
ската операция на ЕС за управление на кризи
представя копие от удостоверението.
Член 6
Ред на подчинение
1. Изпратеният от Република България пер-
сонал изпълнява своите задължения и се при-
държа към поведение единствено с оглед на
интересите на гражданската операция на ЕС за
управление на кризи.
2. Персоналът изцяло остава под командва-
нето на националните власти.